< Operációs rendszerek

Témakörök

Szerző: Sallai András

Copyright © Sallai András, 2009, 2010, 2011, 2012

Licenc: GNU Free Documentation License 1.3

Web: http://szit.hu

Útvonal

Bevezetés

Az operációs rendszer utasításokat vár. Az utasításokat egy már eleve futó program várja, ezt nevezzük parancsértelmezőnek. Három fajta parancsértelmező van:

parancssoros

menüs

grafikus

Az utasítások egy részét maga a parancsértelmező hajtja végre. Ezek általában fájl vagy könyvtárkezelő parancsok. A többi parancs önálló program formájában található valahol az operációs rendszer könyvtárszerkezetében. Ezeket az utasításoknak a helyét az operációs rendszerben eltároljuk. Másként mindig be kellene írni az adott program teljes elérési útját. Hiszen honnan tudná a parancsértelmező, hogy a felhasználó által indítani kívánt program melyik könyvtárban található.

Ebből a célból a fontosabb könyvtárak, alkönyvtárak útvonalait eltároljuk egy környezeti változóban.

A környezeti változót az operációs rendszerekben a Path (PATH) változókban állítjuk be. Windows alatt pontosvesszővel (;) tagoljuk, Linux alatt kettősponttal (:) tagoljuk.

Beállítás Windows XP alatt

Vezérlőpult -> Rendszer -> "Speciális" fül -> "Környezeti változók" gomb
"Rendszerváltozók" rész

Kijelölöm a Path környezeti változót, az előugró ablakban a „Változó értéke:” mezőben egy pontosvessző után felveszem az új útvonalat. A végén az „Ok” gombokra kattintva bezárom az ablakokat. (Parancssorban csak akkor lesz érvényes az új beállítás, ha a parancsablakot az előbbi beállítás után indítom.)

Környezeti változó

Bevezetés

Az operációs rendszer és bizonyos programok számára a rendszerben adatokat tárolunk. Mivel ezek az adatok változhatnak, ezért a tárolókat változóknak hívjuk. A változókat az operációs rendszerben mint „környezetben” tároljuk. Ebből ered a név: környezeti változó.

Nevezetes környezeti változók

Path

PROMPT

USERNAME

SystemRoot

windir

PATHEXT

stb.

Környezeti változók Windows alatt

echo %PATH%

Környezeti változók Linux alatt

echo $PATH

Merevlemez címzési módok

CHS (Cylinder, Head, Sector)

LBA (Linear Block Address)

A Linux LBA címzési módot, a DOS és Windows CHS címzési módot használja.

Fogalmak

cilinder = egymás alatt elhelyezkedő szektorok

szektor = a sávok egy-egy szakasza

fej = logikai fej

CHS kapacitás = cilinderszám * fejszám * szektorszám * bájt/szektor

Sortörés

Újsor jelek

Operációs rendszer	Újsor típusa	Újsor karkater	Hex
Mac eredeti	Kocsi vissza (Carriage Return)	„r”	0D
Windows	Kocsi vissza + Soremelés (Carriage Return + Line Feed)	„\r\n”	0D 0A
Unix (Linux) és Mac OS X	Soremelés (Line Feed)	„\n”	0A

Példa

Egy sor
sor2

Operációs rendszer	E	g	y	s	o	r	Sortörés	S	o	r	2
Mac eredeti	45	67	79	20	73	6F	72	0D	73	6F	72	32
Windows	45	67	79	20	73	6F	72	0D 0A	73	6F	72	32
Unix (Linux) és Mac OS X	45	67	79	20	73	6F	72	0A	73	6F	72	32

Területi, helyi beállítások

A területi, helyi beállítások az operációs rendszeren használt nyelvi jellemzők beállítását jelenti. Windowsos rendszereken területi beállításokról szoktunk beszélni, míg Linuxon helyi beállításokról (a Locale, azaz lokális) szavakból.

Windows alatt

Start -> Beállítások -> Vezérlőpult -> Területi és nyelvi beállítások

Linux alatt

locale